มุสตาฟา อาซัดซอย

มุสตาฟา อาซัดซอย (ปาทาน: مصطفي ازادزوي, เกิดวันที่ 24 กรกฎาคม ค.ศ. 1992) เป็นนักฟุตบอลตำแหน่งกองกลาง ปัจจุบันลงเล่นให้กับแอตลาส เดลเมนฮอร์ส และทีมชาติอัฟกานิสถาน

 ประวัติ 
อาซัดซอยเกิดในประเทศอัฟกานิสถาน และพี่ชายและพี่สาวรวมกัน 5 คน เมื่อเขาอายุ 6 เดือน ครอบครัวได้ย้ายไปที่ประเทศเยอรมนี โดยเขาได้เริ่มอาชีพกับสโมสร Delmenhorster BV ก่อนที่จะย้ายไปสโมสร VfB Oldenburg ในเวลาต่อมา

 สโมสรอาชีพ 

 เชียงราย ยูไนเต็ด 
หลังจากที่หมดสัญญากับชัยนาท ฮอร์นบิล อาซัดซอยได้ย้ายมาเข้าร่วมสโมสรฟุตบอลเชียงราย ยูไนเต็ด ในเดือนตุลาคม ค.ศ. 2017 แบบไม่มีค่าตัว

 เชียงใหม่ เอฟซี (ยืมตัว) 
อาซัดซอยย้ายมาเชียงรายได้ไม่นาน ก็ถูกปล่อยยืมตัวให้กับสโมสรฟุตบอลจังหวัดเชียงใหม่ในไทยลีก 2 เมื่อเดือนพฤศจิกายน ค.ศ. 2017 โดยเป็นสัญญายืมตัว 1 ฤดูกาล

สำหรับในฤดูกาล 2018 เมื่อวันที่ 10 มีนาคม อาซัดซอยทำประตูแรกให้กับเชียงใหม่ ในนัดที่เปิดสนามกีฬาสมโภชเชียงใหม่ 700 ปี เอาชนะระยอง เอฟซี ไปได้ 3-0

 ทีมชาติ 
ในปี ค.ศ. 2011 อาซัดซอยลงเล่นนัดแรกให้กับทีมชาติในการแข่งขันฟุตบอลชิงแชมป์แห่งชาติเอเชียใต้ 2011 ต่อมาในเดือนกุมภาพันธ์ ค.ศ. 2013 เขาถูกเรียกตัวโดยผู้ฝึกสอน Mohammad Yousef Kargar ในการแข่งขันนัดที่พบกับศรีลังกา

อาซัดซอยเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติเอเชียใต้ 2013 ซึ่งเขาทำประตูแรกในการเอาชนะภูฏาน 3-0 ในรอบแบ่งกลุ่ม และยังทำประตูในนัดชิงชนะเลิศรายการนั้น ช่วยให้เอาชนะอินเดียไปได้ 2-0 นับเป็นแชมป์เอเชียใต้สมัยแรกของอัฟกานิสถาน

 ประตูในนามทีมชาติ 
 #  วันที่  สนาม  คู่แข่ง  สกอร์  ผล  การแข่งขัน 1.  2 กันยายน ค.ศ. 2013  Halchowk Stadium, กาฐมาณฑุ    2–0  3–0  ฟุตบอลชิงแชมป์แห่งชาติเอเชียใต้ 2013 2.  11 กันยายน ค.ศ. 2013  Dasarath Rangasala Stadium, กาฐมาณฑุ    1–0  2–0  ฟุตบอลชิงแชมป์แห่งชาติเอเชียใต้ 2013 3.  23 มีนาคม ค.ศ. 2017  Saoud bin Abdulrahman Stadium, Al Wakrah    2–1  2–1  กระชับมิตร

 อ้างอิง 

 แหล่งข้อมูลอื่น 

Goal.com Profile

football.com profile 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอัฟกานิสถาน
หมวดหมู่:นักฟุตบอลทีมชาติอัฟกานิสถาน
หมวดหมู่:กองกลางฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นสโมสรฟุตบอลนรา ยูไนเต็ด
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลเชียงใหม่
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:บุคคลจากคาบูล